cyanic-selkie/wikianc huggingface dataset:
Հաճարենու կուսական անտառներ Կարպատներում և Եվրոպայի այլ տարածքներում
Արտաքին հղումներ
Կատեգորիա:Համաշխարհային ժառանգություն Ավստրիայում Կատեգորիա:Համաշխարհային ժառանգություն Ալբանիայում Կատեգորիա:Համաշխարհային ժառանգություն Բուլղարիայում Կատեգորիա:Համաշխարհային ժառանգություն Իսպանիայում Կատեգորիա:Համաշխարհային ժառանգություն Եվրոպայում Կատեգորիա:Համաշխարհային ժառանգություն Իտալիայում Կատեգորիա:Համաշխարհային ժառանգություն Ուկրաինայում Կատեգորիա:Համաշխարհային ժառանգություն Գերմանիայում Կատեգորիա:Համաշխարհային ժառանգություն Խորվաթիայում Կատեգորիա:Կարպատներ
Վիեննական սրճարան
Վիեննական սրճարան (Wiener Kaffeehaus), հանրային սննդի բնորոշ վայր Ավստրիայի մայրաքաղաք Վիեննայում, որը մինչ այժմ մեծ դերակատարում ունի մայրաքաղաքի մշակույթում և ավանդույթներում։ Ավստրիական կայսրության ժամանակաշրջանի գրող Պետեր Ալտենբերգը վիեննական սրճարանները նկարագրել է որպես «ոչ տանը, բայց և ոչ դրսում»։
2011 թվականի հոկտեմբերին ՅՈՒՆԵՍԿՕ-ն Վիեննայի սրճային ավանդույթները ներառել է ոչ նյութական մշակութային ժառանգության ցանկում ։
Պատմություն
Արխիվային փաստաթղթերը վկայում են, որ Վիեննայի բնակիչները սկսել են սուրճ ըմպել 1660-ական թվականներից, սակայն Վիեննայի առաջին սրճարանները բացվել են 1680-ական թվականներին ։ Կան փաստաթղթեր, որոնք վկայում են, որ Վիեննայի առաջին սրճարանները բացվել են հայ առևտրականների կողմից։ Առաջին սրճարանը 1685 թվականի հունվարի 17-ին գործարկել է Յոհանես Դիոդատոն (իրական անունը՝ Հովհաննես Աստվածատուր)  , հաջորդը 1697 թվականի մարտի 23-ին բացել է ծնունդով երևանցի  Իսահակ դե Լուկան (իրական անունը՝ Սահակ Ղուկասյան)։ Հենց նա է եղել նաև «Երկնագույն տափաշշի ներքո» մեկ այլ վիեննական սրճարանի սեփականատերը, որը բացվել է 1703 թվականին             ։
Վիեննական սրճարանները ժամանակի հետ դարձել են այնքան ընդունված, որ հանրության կենսաձևի անբաժանելի մաս են կազմել։ Հենց Վիեննական սրճարաններից է տարածում ստացել ֆրանսիացի Միշել Թրոնեի կողմից ստեղծված փայտե փոքրիկ սեղանների, մարմարե սեղանիկների և կորավուն եզրերով աթոռներ կիրառելու տենդենցը, որը հետագայում եվրոպական սրճարանների կահավորման խորհրդանիշներից է դարձել։ Ժամանակակից Վիեննան պահպանում է իր հին ավանդույթները և նախկինի պես համարվում է սրճարանների քաղաք։ Դրանց թվում են հնագույն պատմություն ունեցող սրճարաններ «Շվարցենբերգ»-ը, «Ցենտրալ»-ը, համեմատաբար երիտասարդ, բայց ոչ պակաս հեղինակավոր «Հերենհոֆ»-ը, «Փրյուկել»-ը, «Վեյմար»-ը, «Գրինշտայդել»-ը։
Սուրճի օրը Վիեննայում
2002 թվականից ի վեր՝ յուրաքանչյուր տարի՝ հոկտեմբերի 1-ին, Ավստրիայի մայրաքաղաքում պաշտոնապես նշվում է «սուրճի օրը»։ Այդ օրը վիեննական բոլոր սրճարաններում, սրճարան-հրուշակարաններում և ռեստորաններում այցելուներին են հյուրասիրում ավանդական վիեննական ձևով պատրաստված սուրճը և այլ սրճային ըմպելիքներ, որոնց ըստ նախընտրության հավելում են սերուցք, լիկյոր, տարբեր համեմունքներ՝ հիլ, վանիլին, հաճախ զարդարում շոկոլադե քերուքով։
Ավանդական վիեննական սուրճ «Մելանժ»
«Մելանժը» (mélange՝ խառնուրդ) ավստրիական խոհանոցի սրճային ըմպելիք է, որը պատրաստելիս էսպրեսո սուրճին են ավելացնում գոլացրած կաթ և փրփրացրած սերուցք։ Առաջին անգամ նման խմիչք Վիեննայում պատրաստել են 1890 թվականին։ «Մելանժի» որոշ բաղադրատոմսեր առաջարկում են էսպրեսոյին հավելել մի քիչ տաք ջուր կամ օգտագործել կրկնակի էսպրեսո։ Այնուամենայնիվ, ցանկացած դեպքում վիեննական մելանժում միշտ էսպրեսոյի և կաթի 1:1 հարաբերակցությունն են պահպանում։ «Մելանժը» մատուցվում է 1 բաժակ ջրի հետ և երբեմն զարդարված է լինում սերուցքով կամ շոկոլադի քերուքով։ Այս ըմպելիքի առանձին տարբերակ է համարվում կայսերական մելանժը (Kaisermelange), դրան, բացի կաթից և կաթնային փրփուրից, ավելացնում են նաև ձվի դեղնուց, շաքարավազ և կոնյակ   ։
Վիեննական սրճարանների առանձնահատկությունն այն է, որ այցելուն, պատվիրելով սուրճը, կարող է բավական երկար ժամանակ նստել սեղանի շուրջ և ընթերցել սրճարանում առաջարկվող թերթերը։ Այս առանձնահատկությունը հիմք է հանդիսացել «սրճարանային գրականություն» երևույթի առաջացման համար։
Արևմուտքում սրճարանային մշակույթը սկիզբ է առել Ավստրիայի մայրաքաղաքում։ Դրանում մեծ ներդրում են ունեցել ավստրիացի ականավոր գրողներ Պետեր Ալտենբերգը, Կառլ Կրաուսը, Հերման Բրոխը և Ֆրիդրիխ Թորբերգը, ովքեր սրճարանները որպես աշխատավայր և հանդիպման ու շփման վայր են դիտարկել։ Հայտնի գրող Պետեր Ալտենբերգը, ըստ լուրերի մի անգամ տվել է «Wien 1, Central Cafe» հասցեն, որպես իր սեփական հասցե, քանի որ անչափ շատ ժամանակ է անցկացրել Café Central սրճարանում։
Շանիգարտեն
Շանիգարտենը (Schanigarten) ռեստորաններին և սրճարաններին կից բացօթյա ամառային վերանդաների ավստրիական անվանումն է։ Վիեննայում դրանք սովորաբար կազմակերպվում են ընդարձակ մայթերին կամ հետիոտնային գոտիներում։ Նախկինում անվանումը օգտագործվում էր միայն վիեննական սրճարանների համար, սակայն ժամանակի ընթացքում եզրույթը կիրառելի դարձավ ամբողջ Ավստրիայում ։
Ի տարբերություն սովորական «գարեջրային այգու»՝ շանիգարտենի սեղանիկները տեղադրվում են հենց գետնին, որը հանրային սեփականություն է համարվում։ Շանիգարտենի համար առաջին թույլտվությունը 1750 թվականին ստացել է Վիեննայի Գարբեն փողոցի սրճարանատեր Ջիանի Տարոնին ։
Շանիգարտեն անվան ծագումը հստակ հայտնի չէ, սակայն վարկածներից մեկի համաձայն այն առաջացել է «Ջիանիի այգի» (Gianni's garden) արտահայտությունից։ Մեկ այլ վարկածի համաձայն էլ այն առաջացել է ֆրանսերեն Ժան անվանումից, որով 19-րդ դարում ընդունված է եղել դիմել մատուցողներին ։
Շանիգարտեն հավաքելու համար հարկավոր է ստանալ հատուկ թույլտվություն, որը յուրաքանչյուր տարի ուժի մեջ է լինում մարտի 1-ից մինչև նոյեմբերի 15-ը ։
Վիեննական հայտնի սրճարաններ և հրուշակարաններ
Վիեննայում հաշվարկվում են ավելի քան 1100 տարբեր տեսակի սրճարաններ։ Դրանցից մոտ հազարն էսպրեսո-բարեր են, մնացածը՝ սրճարան-հրուշակարաններ։
Վիեննայի կենտրոնական հատվածում տեղակայված սրճարաններից են՝
Ծանոթագրություններ
Կատեգորիա:Վիեննայի սրճարաններ Կատեգորիա:Վիեննայի մշակույթ Կատեգորիա:Վիեննայի մշակութային վայրեր
Կամբարկայի շրջան
Կամբարկայի շրջան (Камбарский район), մունիցիպալ շրջան Ռուսաստանի Դաշնության Ուդմուրթական հանրապետությունում։
Ստեղծվել է 1924 թվականին։ Վարչական կենտրոնը՝ Կամբարկա ։
Աշխարհագրություն
Շրջանի տարածքի մակերեսը կազմում է 762,6 կմ²։
Բնակչություն
2010 թվականի մարդահամարի արդյունքներով շրջանում բնակվում էր 20391 մարդ։ Բնակչության խտությունը կազմում էր 26,74 մարդ/կմ²։
Արտաքին հղումներ
Կատեգորիա:Ուդմուրթական հանրապետություն Կատեգորիա:Ռուսաստանի շրջաններ ըստ դաշնային սուբյեկտների
Լուքի
Լուքի (Lucquy), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 538 մարդ, բնակչության խտությունը` 106.11 մարդ/կմ²։ Բնակավայրը զբաղեցնում է 5.07 կմ² տարածք։
Աշխարհագրություն
Գտնվում է Փարիզ քաղաքից 175 կմ հյուսիս-արևելք, Շալոն ան Շամպայն քաղաքից 65 կմ հյուսիս, Շառլվիլ Մեզիեր քաղաքից 32 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 361 աշխատունակ (15-64 տարեկան) բնակիչ, որոնցից ակտիվ էին 260-ը, իսկ ոչ ակտիվները` 101։ Ակտիվության ցուցանիշը կազմում է 72,0 %։ 260 աշխատունակ մարդկանցից աշխատել է 221 անձ (122 տղամարդ և 99 կին)։ Գործազուրկ են եղել 39 անձ (20 տղամարդ և 19 կին)։ 101 անաշխատունակներից 33-ը եղել են աշակերտներ կամ ուսանողներ, 25-ը` թոշակառուներ, իսկ 43-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ֆրեդերիկ Սի
Ֆրեդերիկ Սի (Frédéric Sy, ), ֆրանսիացի աստղագետ, աշխատել է Փարիզի և Ալժիրի աստղադիտարան աստղադիտարաններում։
Աշխատել է Փարիզի աստղադիտարանում 1879-ից 1887 թվականները, որից հետո Ալժիրի աստղադիտարանում 1887 թվականից 1918 թվականները որպես աստղագետի օգնական ։ Ալժիրում աշխատելու ընթացքում հրատարակել է բազմաթիվ աշխատություններ փոքր մոլորակների և գիսաստղերի մասին։ Աշխատել է Ֆրանսուա Գոնեսիատի հետ միասին։
Սին հայտնաբերել և անվանել է երկու աստերոիդ՝ (858) Էլ Դյեզարը և (859) Բուզարեհը։ Անվանումները վերցվել են Ալժիրի աստղադիտարանի մոտ գտնվող վայրերի անուններից։
Ֆրեդերիկ Սիին պարգևատրել են Ֆրանսիական գիտությունների ակադեմիայի Վալցի մրցանակով (Prix Valz) 1919 թվականին ։ Նրա պատվին է անվանվել (1714) Սի աստերոիդը։
Տրոպոնին
Տրոպոնին, կամ Տրոպոնինային կոմպլեքս, 3 կանոնավոր սպիտակուցների կոմպլեքս է (Տրոպոնին C, Տրոպոնին I, և Տրոպոնին T), որը մկանների կծկման բաղադրիչ է կմախքային մկաններում և սրտամկանում, բայց ոչ հարթ մկաններում։ Արյան մեջ տրոպոնինի քանակը կարելի է օգտագորգել որպես ուղեղի կաթվածի մարկեր, սակայն նրա զգայունությունը շատ ցածր է ։ Տրոպոնին I և Տրոպոնին T օգտագործվում են սրտամկանի ինֆարկտի և սուր կորոնար համխտանիշի ախտորոշման, բուժման էֆեկտիվության և կանխատեսման համար ։
Ֆունկցիա
Տրոպոնինը կպած է Տրոպոմիոզին սպիտակուցին, և պառկած է ակտինային թելերի միջև մկանային հյուսվածքում։ Թուլացած մկանում տրոպոմիոզինը արգելակում է միոզինային կամրջի կպման վայրը, ինչի շնորհիվ էլ արգելակում էմկանի կծկումը։ Երբ տեղի է ունենում մկանի դրդում գործողության պոտենցյան, տեղի է ունենում կալցիումական անցուղիների բացում սարկոպլազմատիկ թաղանթում և կալցիումի անցում սարկոպլազմա։ Կալցիումի մի մասը ամրանում է Տրոպոնինին, ինչ արդյունքում է տեղի է ունենում նրա կառուցվածքային փոփոխություն։ Տեղի է ունենում տրոպոմիոզինիի տեղաշարժ այնպես, որ միոզինային գլխիկը կարողանում է միանալ ակտինային թելերին և տեղի է ունենում մկանի կծկում։
Տրոպոնինը հայտաբերվում է ինչպես կմախկային մկաններում այնպես էլ սրտամկանում, բայց տրոպնինի ձևերը տարբեր են, կախված մկանի տիպից։ Հիմնական տարբերությունը այն է, որ Տրոպոնին C կմախքային մկաններում ունի 4 հատված կալցիումի իոններին միացնելու, իսկ սրտամկանում 3 հատված։ Կալցիումի քանակը, որը միանում է Տրոպոնինի հետ վերջնականապես բացահայտված չէ։
Ֆիզիոլոգիա
Տրոպոնինը հանդիսանում է բարդ սպիտակուց, որը միանալով կալցիումի հետ բերում է մկանի կծկմանը։ Տրոպոնին կազմված է 3 միավորից՝ ՏրոպոնինC, ՏրոպոնինT, ՏրոպոնինI։ Մկանի թուլացման ժամանակ Տրոպոնինը փակում է ակտինի այն հատվածվածները, որտեղ պետք է կպնեն միոզինը մկանի կծկում առաջացնելու համար։ Երբ կալցիումը ամրանում է N-դոմենին Տրոպոնին C-ի տեղ է ունենում կառուցվածքային փոփոխություններ, ինչի արդյունքում Տրոպոմիոզինը տեղաշարժվում է ինչի արդյունքում տեղ է ունենում միոզինի և ակտինի միացմանը ինչն էլ բերում է մկանի կծկման։
Տրոպոնինի յուրաքաանչյուր ենթամիավոր կատարում է տարբեր ֆունկցիա. ՝
Հարթ մկաններև չունեն Տրոպոնին ։
Ենթամիավորներ
TnT և TnI սրտամկանում տարբերվում են կմաքային մկանների համապատասխան Տրոպոնիններից։ Գոյություն ունեն 2 տեսակի TnT և 2 տեսակի TnI կմախքային մկաններում։  Միայն մեկ տեսակի հյուսվածք սպեցիֆիկ  Տրոպոնին I է հայտնի սրտամկանինում (cTnI), միևնույն ժամանակ նկարագրված է սրտտամկանում Տրոպոնին T (cTnT) մի քանի ձևեր  գրականության մեջ։ Սպեցիֆիկ TnC սրտամկանի համար հայտնի չէ։ TnC մարդու սրտամկանում հայտն է այպես, ինչպիսիք առկա են դանդաղ կմախքային մկաններ։ Մյուս ձև TnCի, արագ կմախային մկանների TnC տիպ, առկա է կմախքային մկաններում. cTnI հայտնաբերվում է միայն սրտամկանում. Չկան օրինակներ cTnI հայտնաբերման նորմալ կամ վնասված կմախքային մկաններում։ cTnT ավելի քիչ է սիրտ սպեցիֆիկ։ Կան օրինակներ cTnT-ի հայտնաբերան քրոնիկական կմախքային վնասվաքներով մարդկանց մոտ ։
Սրտային հիվանդություններ
Որոշ ենթատիպեր Տրոպոնինի (սրտային ՏրոպոնինիI և սրտային Տրոպոնինի T) հանդիսանում են սրտամկանի վնասման սպեցիֆիկ և զգայուն իդնիկատորններ։ Նրանք որոշվում են մարդու արյան մեջ տարբերելու համար անկայուն ստենոկարդիան և սրտամկանի ինֆրկը մարդում մոտ, ով ունի հետկրծոսկրային ցավեր կամ սուր կորոնար համախտանիշ։ Հիվանդի մոտ ով մոտակա ժամանակում տարել է սրտամկանի ինֆարկտ կլինի վնասված հատված սրտամկանում և սրտային Տրոպոնինը կլինի բարձր արյան մեջ ։ Սրտային Տրոպոնինների քանակը արյան մեջ կարող է բարձր պահմանվել մինչև 2 շաբաթ ։
Սրտային Տրոպոնինները մարկեր են յուրաքանչյուն տիպի սրտամկանի վնասման, որ միայն սրտամկանի ինֆարկտի ժամանակ։ Առողջապահության համախշարհային կազմակերպությունը փաստում է տալիս, որ սրտամկանի ինֆարկտի ժամանակ սրտային տրոպոնինների քանակն բարձրանում է 2μg կամ բարձր։ Նաև կարևոր են սրտամկանի ինֆարկտի մյուս մարկերների կրիտիկական բարձրացումը ինչպիսին է կրեատինկինազան ։ Ուրիշ երևույթներ, որոնք ուղղակի կամ անուղղակի բերում են սրտամկանի վնասման կարող են բարձրացնել սրտային տրոպոնինների քանակը, օրինակ երիկամային անբավարությունը ։ Ծանր տախիկարդիան(օրինակ մակերիկամային) կարող է նույնպես բերել սրտային տրոպոնինների բարձրացման, ինչը հետևանք է թթվածնի պահանջի մեծացման սրտամկանի կողմից։
Տրոպոնինները նաև բարձրանում են սրտային անբավարարություն ունեցող հիվանդների մոտ, որը կանխատեսում է մահացության և փորոքային ռիթմի խախտման։ Նրանք կարեող են բարձրանալ նաև բորբոքային վիճակներում, ինչպիսիք են միոկարդիտը և պերիկարդիտը, որոնք բերում են սրտամկանի վնասման։ Սրտային տրոպոնինները կարող են նաև ցույց տալ այնպիսի կարդիոմիոպաթիանների, ինչպիսիք են դիլատացիոն կարդիոմիոպաթիան, հիպերտրոֆիկ կարդիոմիոպաթիա կամ աջ փորոքի հիպերտրոֆիա, Տակոցուբոյի կարդիոմիոպաթիա նաև սրտային ամիլոիդոզ։ Սրտային Տրոպոնինները բարձրանում են նաև սրտային վիրահատությունների, սրտի տրանսպլանտացիայի, միջնախասրտային միջնապատի դեֆեկտի փակման, կորոնար անգիոպլաստիկայի, աբլացիաներ ժամանակ։
Ոչ սրտային դեպքեր
Սրտային և ոչ սրտային դեպքերի բաժանումը արհեստական են, ներքևում թվարկված դեպքերը սրտային առաջնային հիվանդություններ չեն, սակայն բերում են սրտամկանի վնասման։
Հիվանդների 40% մոտ Տրոպոնինի քանակը բարձրանում է այնպիսի կրիտիկական իրավիճակներում ինչպիսին է սեպսիսը։ Այսպիսի հիվանդների մոտ բարձրանում է մահացության ռիսկը ։ Սուր ստամոքս-աղիքային արյունահոսությունների ժամանակ նույնպես կարող ենք ունենալ անհամապատասխանություն սրտամականի թթվածնի պահանջի և արյունամատակարարման միջև։
Քիմիոթերապևտիկ ագենտները նունպես կարող են բերել սրտամկանի վնասման։ Որոշ թույներ նույպես կարող են բերել սրտամկանի վնասման(սկարպիոնի թույն, օձի թույն)։ Թունավոր գազերով և ցիանիդներով թունավորումների հետևանքով հիպօքսեմիկ սրտային վնասումը նույնպես կարող է բերել տրոպոնինների բարձրացման։ Սրտի վնասում տեղի է ունենում մոտավորապես 1/3-ի մոտ թունավոր գազերով թունավորման դեպքում, և նրանց մոտ արվում է տրոպոնինային սկրինինգ  ։
Ինչպես առաջնային թոքային հիպերտենզիայի, այպես էլ թոքային զրկերակի էմբոլիայի և Թոքերի քրոնիկ օբստրուկտիվ հիվանդության ժամանակ նույպես կարող ենք ունենալ Տրոպոնինի բարձրացում։
Մարդիկ վերջին շրջանի երիկամային անբավարությամբ ունենում են ունել քրոնիկական բարձր Տրոպոնին T, որը խոսում է վատ կանխատեսման մասին ։ Տրոպոնին I քիչ հավանականությամբ բայց կաող է կեղծ բարձրացած լինել ։
Ծանր ֆիզիկական ծանրաբեռնվածությունը ինչպիսին է մարաթոնային վազքը, կարող է մարդկանց 1/3-ի մոտ բերել տրորոնինի բարձրացման, սակայն այն չի նշանակում վատ կանխատեսում տվյալ մարդկանց մոտ  ։Բարձր Տրոպոնին T հայնաբերվել է մկանների բորբոքային հիվանդությունների ժամանակ, ինչպիսիք եք պոլիմիոզիտը և դեմատոմիոզիտը  ։ Տրոբոնինի բարձրացում ունենում ենք նաև ռաբդոմիոլիզի ժամանակ։
Հիպերտենզիվ հղիության հիվանդությունների, ինչպիսիք են պրեկլամպսիան, կարող ենք ունենալ Տրոպոնինի բարձրացում ինչը վկայում է ինչ որ չափով միոֆիբրիլների վնասման մասին ։
Սրտային Տրոպոինին T և I որոշումը կարող են օգտագործվել մոնիթորինգի համար կարդիոտոքսիկ դեղորայքների սրտամականի վրա ազդեցության նպատակով ։
Կանխատեսումային կիրառություն
Տրոպոնինների քանակի բարձրացումը կարևոր կանխատեսումային նշանակություն ունի շատ դեպքերում, երբ այն օգտագործովում է տվյալ հիվանդության ախտորոշման համար ։
Կոհորտային հետազոտությամբ, որը ուսումնասիրում սրտի լուռ վնասումնները, հայտաբերվել է, որ տղամարդկանց մոտ Տրոպոին I կանխատեսում է մահացությունը և առաջին սրտային իշեմիկ պատահարի առաջացումը տղամարդկանց, անկախ սիրտ-անոթային հիվանդություններից սկզբում ։ Ուղեղի կաթվածով մարդկանց մոտ տրոպոնինի բարձրացումը չի հանդիսանում կարևոր մարկեր վիճակի հետագա կանխատեսման համար ։
Ենթամիավորներ
Սզբում cTnI և հետո cTnT օգտագործվում են սրտամկանի բջիջների մահվան հայտնաբերման համար։ Երկու պրոտեիններն էլ լայնորնեն կիրառվում են սրտամկանի սուր ինֆարկտը, անկայուն ստենոկարդիան,հետ վիրահատական սրտամկանի վնասման և այլ հիվանդությունների ախտորոշման համար, որոնք բերում են սրտամկանի վնասման։ Երկու մարկերներն էլ կարող են հայտնաբերվել արյան մեջ կրծքային ցավից 3-6 ժամ հետո և հասնում են իրենց պիկին 16–30 ժամ հետո։  cTnI և cTnT կարող են հայտաբերվել արյան մեջ սիմպտոմներից նույնիսկ 5–8 օր հետո, ինչը դրձնում է երկու մարկերներն էլ օգտակար սրտամկանի ինֆարկտի ուշ ախտորոշման համար ։
Հայտնաբերում
Սրտային Տրոպոնին T և I հայտնաբերվում են իմունոանալիզի մեթոդով ։
Տրոպոնինի բարձրացումը սկսվում սրտամկանի նեկրոզից 2–3 ժամ հետո, հասնում է պիկին 24 ժամում, և պահպանվում է 1–2 շաբաթ ։
Ծանոթագրություններ
Կատեգորիա:Սպիտակուցներ Կատեգորիա:Բջջակմախք
Գոմեր Ներքին (ձմեռանոց, Գեղարքունիքի մարզ)
Գոմեր Ներքին, ձմեռանոց Հայաստանի Գեղարքունիքի մարզում՝ Մարտունու շրջանում։ 1939 թվականին բնակչությունը կազմել է 47 մարդ, իսկ 1959-ին՝ 83 հայ բնակիչ ։
Ծանոթագրություններ
Կատեգորիա:Ձմեռանոցներ Կատեգորիա:Գեղարքունիքի մարզի բնակավայրեր
Մտերիմ ընկերներ (մուլտֆիլմ)
Մտերիմ ընկերներ (Друзья-товарищи), խորհրդային նկարված մուլտֆիլմ, որը 1951 թվականին Լև Կասիլի սցենարով նկարահանել է Վիկտոր Գրոմովը։
Սյուժե
Ամռանը մանկական այգում երեք ընկերներ՝ Նախիմովյան ուսումնարանի սան Չիժովը, Սուվորովյան ուսումնարանի սան Պիժովը և արհեստավոր Ռիժովը, ծանոթացել են աշակերտուհի Զինա Ժուկովայի հետ, ով իրեն պատկերացնում էր ապագա տաղանդավոր պարուհի։ Զինան մեծամտաբար էր վերաբերվում տղաներին, նրանց անվանում էր անգիր անողներ, սակայն երեխաների նախաձեռնությունը տեսնելուց հետո ամեն ինչ փոխվում է։
Տեսաթողարկում
1990-ական թվականների կեսերին մուլտֆիլմը թողարկվել է Studio PRO Video-ի լավագույն խորհրդային մուլտֆիլմերի VHS հավաքածման մեջ։ 2006 թվականին «Մտերիմ ընկերները» թողարկվել է DVD հավաքածուում ։
Արտաքին հղումներ
Կատեգորիա:Խորհրդային մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:1951 մուլտֆիլմեր Կատեգորիա:Մուլտֆիլմեր երեխաների մասին
Վերնատնակ (մուլտֆիլմ, 1971)
Սյուժե
Վերնատունը կանգնած էր ո՛չ ցածր, ո՛չ բարձր։ Առաջինը այնտեղ բնակվեց Գորյուխա ճանճը։ Հետագայում նաև Նորյուշկա մկնիկը, Կվակուշմա գորտը, պոբեգայչիկ նապաստակը և Ոսկե Խեցի աքաղաղը։ Նրանք ո՛չ նեղվածության` և ո՛չ էլ վիրավորանքի մեջ էին ապրում, քանի դեռ մոտակայքով չէր անցել Անշնորհակալ արջը։ Արջը նրանց խնդրում է, որպեսզի նրանց հետ ապրի, սակայն վերնատունը փոքր է լինում։ Այդ ժամանակ արջը բարձրանում է վերնատան տանիքին և ջարդում է վերնատունը։ Բարեբախտաբար ոչ ոք չի տուժում, սակայն նրանք բնակվելու վայր չեն ունենում։ Արջը ներողություն է խնդրում, բայց մուկն ասում է. «Կարողացար կոտրել, կարողացի՛ր կառուցել»։ Արջն այդպես էլ անում է, իսկ ճանճը, մուկը, գորտը, նապաստակը և աքաղաղը օգնում են նրան, և վերնատունը նախորդից լավն է լինում։
Արտաքին հղումներ
Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Լեոնիդ Ամալրիկի մուլտֆիլմեր Կատեգորիա:Մուլտֆիլմեր երեխաների մասին
Մուշեղ Դանիելյան
Մուշեղ Ներսեսի Դանիելյան, պետական աշխատող, կուսակցական, ՌԿ(բ)Կ անդամ (1918)։
Կենսագրություն
Մուշեղ Դանիելյանը ծնվել է Լեռնային Ղարաբաղի Հանրապետության Մարտակերտի շրջանի Գյուլաթաղ գյուղում (այժմ՝ Վարդաձոր)։ 1918 թվականին կարմիր բանակի շարքերում մասնակցել է Բաքվի կոմունայի համար մղված մարտերին։ 1921-1928 թվականներին ԼՂԻՄ-ում կատարել է կոմերիտական աշխատանքներ։ 1931-1933 թվականներին եղել է Ադրբեջանի Կ(բ)Կ կենտկոմի բաժնի վարիչ, 1933-1934 թվականներին՝ ԱԿ(բ)Կ Կիրովաբադի քաղկոմի քարտուղար, 1936 թվականին՝ Երևանի քաղկոմի առաջին քարտուղար, 1937 թվականին՝ ՀԽՍՀ ԺԿԽ նախագահ ։
Ծանոթագրություններ
Կատեգորիա:Հայ պետական գործիչներ
Ալմա Զադիչ
Ալմա Զադիչ (Alma Zadić, ), ավստրիացի քաղաքական գործիչ, իրավագետ, ընտրվել է Ավստրիայի Ազգային խորհրդի պատգամավոր, 2020 թվականի սկզբից նշանակվել այդ երկրի արդարադատության նախարար։
Կենսագրություն
Ալման տասնամյա մի աղջնակ էր, երբ նրանց ընտանիքը սերբերի ծավալած պատերազմի պատճառով լքեց Բոսնիա և Հերցեգովինան ու ապաստանեց Ավստրիայում ։ Վիեննայում միջնակարգ դպրոցն ավարտելուց հետո նա ընդունվել է Ավստրիայի մայրաքաղաքի համալսարան, ուսումնասիրել իրավագիտություն։ Ապա ուսումը շարունակել է Ամերիկայի Միացյալ Նահանգներում՝ Նյու Յորքի Կոլումբիական համալսարանի իրավաբանական ֆակուլտետում, որն ավարտել է 2010 թվականին։ Աշխատել է այդ նույն համալսարանում, ինչպես նաև Միգրացիայի միջազգային կազմակերպությունում ; 2011–2017 թթ., որպես իրավաբան, աշխատել է Freshfields Bruckhaus Deringer միջազգային իրավաբանական ֆիրմայում, որը մասնագիտացել է կոնֆլիկտների լուծման ասպարեզում ։  Ալման այդ ֆիրմայում 2015 թվականից զբաղեցրել է ավագ իրավաբանի պաշտոնը ։ 2017 թվականին Վիեննայի համալսարանում նա պաշտպանել է իր պատրաստած ատենախոսությունն ու ստացել իրավաբանական գիտությունների դոկտորի գիտական աստիճան։ Այդ նույն տարում, ընդգրկվելով Պետեր Պիլզի ղեկավարած կուսակցության ցուցակում, մասնակցել է Ավստրիայի Ազգային խորհրդի ընտրություններին , դարձել XXVI գումարման Ազգային խորհրդի պատգամավոր ։ 2019 թվականին խորհրդարանական ընտրություններին մասնակցել է Ավստրիայի Կանաչների ցուցակով և վերընտրվել պատգամավոր ։ 2020 թվականի հունվարին Ալմա Զադիչը նշանակվել է արդարադատության նախարար՝ Սեբաստիան Կուրցի ձևավորած երկրորդ կառավարության կազմում ։
Արտաքին հղումներ
Կատեգորիա:Վիեննայի համալսարանի շրջանավարտներ Կատեգորիա:Ավստրիայի քաղաքական գործիչներ Կատեգորիա:Ավստրիայի նախարարներ Կատեգորիա:Արդարադատության կին նախարարներ
Կարակուլինսկի շրջան
Կարակուլինսկի շրջան (Каракулинский район), մունիցիպալ շրջան Ռուսաստանի Դաշնության Ուդմուրթական հանրապետությունում։
Ստեղծվել է 1926 թվականին։ Վարչական կենտրոնը՝ Կարակուլինո ։
Աշխարհագրություն
Շրջանի տարածքի մակերեսը կազմում է 1192,6 կմ²։
Բնակչություն
2010 թվականի մարդահամարի արդյունքներով շրջանում բնակվում էր 13037 մարդ։ Բնակչության խտությունը կազմում էր 10,93 մարդ/կմ²։
Արտաքին հղումներ
Կատեգորիա:Ուդմուրթական հանրապետություն Կատեգորիա:Ռուսաստանի շրջաններ ըստ դաշնային սուբյեկտների
Ռիխարդ Շորր
Ռիխարդ Շորր (Richard Reinhard Emil Schorr, ), գերմանացի աստղագետ, աշխատել է Համբուրգի աստղադիտարանում։
1889 թ.-ից 1891 թվականն աշխատել է Կիլ քաղաքի աստղադիտարանի «Աստղագիտության նորություններ» (Astronomische Nachrichten) ամսագրի խմբագրի օգնական ։ 1892 թվականից աշխատել է Համբուրգի աստղադիտարանում, սկզբում որպես դիտարկող, իսկ 1900 թվականից Գեորգ Ռյումկերի մահից հետո որպես աստղադիտարանի տնօրեն։ Շորրի աշխատանքի առաջին տարիներին հիմնական խնդիրն է եղել Համբուրգի Բերգդորֆ թաղամասում աստղադիտարանի նոր մասնաշենքի կառուցումը, որ բացվել է 1912 թվականին։
Շորրի հիմնական աշխատությունները վերաբերվում են աստղաչափությանը, աստղերի հետազոտություններին և Արեգակի խավարումների դիտարկումներին։ 1905 թ.-ից 1928 թվականը նա կազմակերպել է 8 արշավախմբեր աշխարհի տարբեր մասերում խավարումների դիտարկումներ անցկացնելու համար, որոնցից 7-ին անձամբ մասնակցել է։
Շորրը եղել է մի շարք աստղային կատալոգների կազմման նախաձեռնողը, որոնցից ամենահայտնին է Աստղագիտագան միության կատալոգը (Astronomische Gesellschaft Katalog, AGK2), որի կազմման աշխատանքները շարունակվել են 1913 թ.-ից 1920 թվականը։ Այս ընթացքում Շորրը հայտնաբերել է 30 նոր աստերոիդ և մեկ նոր գիսաստղ՝ D/1918 W1 (Շորր)։
Շորրը համագործակցել է հայտնի օպտիկ Բերնխարդ Շմիդտի հետ, ում նա հատկացրել էր հատուկ տարածք աստղադիտարանում աշխատանքների համար։ Շմիդտը կառուցել է մի քանի աստղադիտակներ այս աստղադիտարանի համար, իսկ 1930 թվականին նախագծել է Շմիդտի խցիկը, աստղադիտակ միակ աբերացիայով, զարմանալի որակով։ Շորրը առաջարկել է Շմիդտին կառուցել առաջին այսպիսի աստղադիտակ Համբուրգի աստղադիտարանում։
Գերմանիայում ֆաշիստների իշխանության գալուց հետո Շորրը հեռացավ Համբուրգի աստղադիտարանի տնօրենի պաշտոնից, և կարողացավ ֆաշիստների կամքին հակառակ այս պաշտոնում թողնել Օտտո Հեկմանին։
Շորրի պատվին են անվանվել խառնարան Լուսնի վրա և (1235) Շորիա աստերոիդը։ Իսկ իր կողմից հայտնաբերված (725) Ամանդա աստերոիդը անվանվել է նրա կնոջ պատվին։
Արտաքին հղումներ
Կատեգորիա:Գերմանացի աստղագետներ Կատեգորիա:Հումբոլդտի համալսարանի շրջանավարտներ
Բուքերյան մրցանակ
Բուքերյան մրցանակ (Booker Prize), անգլիական գրականության ամենահեղինակավոր մրցանակներից մեկը։ Մինչ 2013 թվականը շնորհվում էր Ազգերի Համագործակցության անդամ հանդիսացող երկրում, Իռլանդիայում կամ Զիմբաբվեում ապրող հեղինակի անգլերենով գրված վեպի համար։ 2014 թվականից, ըստ մրցանակային ֆոնդի նախագահ Ջոնաթան Թեյլորի, այլևս չեն գործում տարածքային ու ազգային սահմանափակումներ ։ Հաղթողն ստանում է 50 հազար ֆունտ ստեռլինգի անդորրագիր (մինչ 2002 թվականն այդ գումարը կազմում էր 21 հազար ֆունտ)։ Առաջին մրցանակաբաշխությունը տեղի է ունեցել 1969 թվականին։ 2002 թվականից Բուքերյան մրցանակի հովանավորն է Man ընկերությունների խումբը, այդ պատճառով էլ մրցանակի ամբողջական անվանումն է՝ The Man Booker Prize։
Մրցանակակիրն ընտրվում է հետևյալ կերպ. նախ ամեն տարի փոփոխվող կոմիտեն, որ որի կազմում ընդգրկվում են երկու հրատարակիչ ու մեկական ներկայացուցիչ գրողների, գրական գործակալներից, գրքի վաճառականներից, գրադարաններից ու Բուքերյան մրցանակի հիմնադրամից կազմում են շուրջ հարյուր գրքերի ցանկ։ Նույն կոմիտեն ընտրում է հինգ անդամից կազմված հանձնաժողով, որի անդամ են դառնում, որպես կանոն, առաջատար գրաքննադատներ ու գրողներ, գիտնականներ, հասարակական գործիչներ։ Օգոստոսին հանձնաժողովը հայտարարում է երկար ցանկը (long list), որ ներառում է 12-13 անուն, իսկ սեպտեմբերին այդ ցանկից ընտրվում են կարճ ցանկի (short list) վեց անդամները։ Բուքերյան մրցանակի դափնեկրի անունը հայտարարվում է հոկտեմբերին։
Բուքերյան մրցանակի չորս դափնեկիրներ՝ Ուիլյամ Գոլդինգը, Նադին Գորդիմարն, Ո. Ս. Նայպոլն ու Ջ. Մ. Կուտզեեն, հետագայում ստացան նաև Նոբելյան մրցանակներ։ 1999 թվականին Ջ. Մ. Կուտզեեն դարձավ առաջին հեղինակը, որ երկրորդ անգամ ստացավ Բուքերյան մրցանակ։ Երկու տարի անց այս ձեռքբերումը կրկնեց ավստրիալացի Պիտեր Քերին։ Կարճ ցանկում ամենաշատն ընդգրկվել է բրիտանացի գրող Այրիս Մյորդոկը, ում վեպերը վեց անգամ անցել են Բուքերյան մրցանակաբաշխության եզրափակիչ։
Տես նաև
Բուքերյան միջազգային մրցանակ
Արտաքին հղումներ
Կատեգորիա:Բրիտանական գրական մրցանակներ Կատեգորիա:Ազգերի համագործակցություն
Անդրանիկ Կարապետյան (ծանրամարտիկ)
Անդրանիկ Համլետի Կարապետյան, հայ ծանրամարտիկ։ Հայաստանի, Ծանրամարտի Եվրոպայի առաջնություն մեծահասակների առաջնությունների չեմպիոն, աշխարհի երիտասարդական առաջնության չեմպիոն։
Կենսագրություն
Անդրանիկ Կարապետյանը ծնվել է Գեղակերտ գյուղում 1995 թվականի դեկտեմբերի 15-ին։ Հայ ծանրորդ, ով Սևան մարզական միության սան է։ Մարզական միջազգային կարիերան սկսել է 2011 թվականին՝ պատանեկական աշխարհի առաջնությանում, տղամարդկանց 62 կգ քաշային կարգում և գրավել է 3-րդ հորիզոնականը (120+135) նույն թվականին մասնակցել է Եվրոպայի պատանեկական առաջնությանը՝ նորից գրավելով 3-հորիզոնական, սակայն արդեն 69 քաշային կարգում (130+153) ։ 2012 թվականին հաջորդաբար մասնակցելով նույն մրցումներին ՝ տղամարդկանց 77 կգ քաշային կարգում գրավեց 1-ին հորիզոնականը ։ 2013 թվականի դառնալով չափահաս՝ մասնակցում է Մեծահասակների Եվրոպայի և Երիտասարդների աշխարհի առաջնություններին, սակայն ոչինչ չի ստացվում․ երկու մրցաշարում էլ զրո է ստանում։ Մեկ տարի դադարից հետո՝ 2015 թվականին, մասնակցում է Մեծահասակների Եվրոպայի առաջնությանը, զբաղեցնում 3-րդ հորիզոնականը (164+186), այնուհետև մասնակցում է Երիտասարդների աշխարհի առաջնությանը, գրավում է 1-ին պատվավոր հորիզոնականը ։ 2015 թվականի վերջին միջազգային մրցումներում՝ Ծանրամարտի աշխարհի առաջնությանը, գրավեց 4-րդ հորիզոնականը (167+196) ։ Սակայն Համաշխարհային հակադոպինգային կազմակերպությունը (WADA) խախտումներ էր գրանցել 2016 թվականի գարնանային ստուգումների ժամանակ, և դրանց մեջ կար նաև 77 կգ քաշային կարգի փոխչեմպիոն, Հյուսիսային Կորեան ներկայացնող Կիմ Կվանգ Սոնգը, ում որակազրկման պատճառով Անդրանիկ Կարապետյանը երկամարտի 363 կգ արդյունքով արժանացել է աշխարհի առաջնության բրոնզե մեդալի ։ 2016 թվականին մասնակցում է Եվրոպայի առաջնությանը և դառնում միանձնյա չեմպիոն (170+197) : Հայ ծանրորդը, մասնակցելով 31-րդ ամառային Օլիմպիական խաղերին, պոկում վարժությունում նախ գլխավերևում պահում է 170 կգ, հետո՝ 174 կգ կշռող ծանրաձողը, սակայն չի բարձրացնում 176 կգ կշռող ծանրաձողը։ Նույն վարժությունում Օլիմպիական խաղերի ռեկորդ է սահմանում Չինաստանի ներկայացուցիչ Խիաուջունը՝ 177 կգ։
Հրում վարժությունում Կարապետյանն առաջին մոտեցման ժամանակ չի բարձրացնում 195 կգ և երկրորդ մոտեցման ժամանակ Կարապետյանը ծանրաձողը բարձրացնելիս, վնասվածք է ստանում և հրաժարվում հետագա պայքարից ։ 2017 թվականի Եվրոպայի առաջնության ժամանակ Անդրանիկը մասնակցում է 85 կգ քաշային կարգում՝ հանդես գալով «B» խմբում, գրավում է 12֊րդ հորզոնականը (160+165) :
Ծանոթագրություններ
Կատեգորիա:Հայ ծանրամարտիկներ Կատեգորիա:Հայ օլիմպիական ծանրամարտիկներ
MSpy
mSpy, ծրագիր, որը իրենից ներկայացնում է ծնողական ղեկավարման մոնիթորինգ, որը աշխատաում է iOS, Android, Windows և macOS օպերացիոն համակարգերի վրա։ mSpy-ին տեղեկություններ է տրամադրում օգտատիրոջ ակտիվության մասին ։
Պատմություն
mSpy-ին թողարկվել է 2010 թվականին Լոնդոնում տեղակայված տեխնոլոգիական ընկերության կողմից։
2012 թվականին, հավելվածը սկսեց թույլ տալ ծնողներին ոչ միայն հետևել բջջային հեռախոսները, այլև Windows և Mac օպերացիոն համակարգով աշխատող համակարգիչները։
2013 թվականին, mSpy ճանաչվեց, որպես լավագույն մոնիթորինգ կատարող բջջային ծրագիրը։
2014 թվականին, mSpy ուներ ավելի քան 1 միլլիոն օգտատեր ։
2016 թվականին, mLite-ը՝ mSpy-ի թեթև տարբերակը հասանելի դարձավ Google Play-ում։
Հատկություններ
mSpy-ին աշխատում է հետևյալ պլատֆորմներում․ Android, iPhone, Windows և Mac։
mSpy թույլ է տալիս․
Արտաքին հղղումներ
Կատեգորիա:2011 հիմնադրումներ Կատեգորիա:Բջջային հեռախոսների ծրագրային ապահովում
Լում (Արդենների գավառ)
Բնակչությունը 2008 թվականի դրությամբ կազմում է 1121 մարդ, բնակչության խտությունը` 182.57 մարդ/կմ²։ Բնակավայրը զբաղեցնում է 6.14 կմ² տարածք։
Աշխարհագրություն
Գտնվում է Փարիզ քաղաքից 210 կմ հյուսիս-արևելք, Շալոն ան Շամպայն քաղաքից 95 կմ հյուսիս, Շառլվիլ Մեզիեր քաղաքից 7 կմ հարավ-արևելք։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 753 աշխատունակ (15-64 տարեկան) բնակիչ, որոնցից ակտիվ էին 544-ը, իսկ ոչ ակտիվները` 209։ Ակտիվության ցուցանիշը կազմում է 72,2 %։ 544 աշխատունակ մարդկանցից աշխատել է 502 անձ (262 տղամարդ և 240 կին)։ Գործազուրկ են եղել 42 անձ (19 տղամարդ և 23 կին)։ 209 անաշխատունակներից 62-ը եղել են աշակերտներ կամ ուսանողներ, 93-ը` թոշակառուներ, իսկ 54-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ուիլյամ Թըրներ (ֆիլմ)
«Ուիլյամ Թըրներ» (Mr. Turner՝ Պարոն Թըրներ), ռեժիսոր Մայք Լիի 2014 թվականին նկարահանված անգլիական ֆիլմ, պատմական տրագիկոմեդիա անգլիացի ծովանկարիչ Ուիլյամ Թըրների մասին։ Ֆիլմը մասնակցել է Կաննի կինոփառատոնի հիմնական ծրագրին, որտեղ գլխավոր դերակատարը՝ Թիմոթի Սփոլը, արժանացել է գլխավոր դերասանական մրցանակին ։ Ֆիլմը չափազանց բարձր է գնահատվել համաշխարհային կինոմամուլի կողմից, Սփոլի դերասանական աշխատանքը շատ քննադատներ անվանել են նրա ամենահզոր գործն իր կարիերայում։
Սյուժե
Ֆիլմը պատմում է լեգենդար ծովանկարիչ Ուիլյամ Թըրների կյանքի վերջին փուլի մասին։ Հոր կորստյան ապրումները, վերջին սիրավեպը, նավով ճանապարհորդությունը քննադատների և հանրության տպավորությունների մեջ խորը հետք են թողնում։
Արտաքին հղումներ
Կատեգորիա:2014 ֆիլմեր Կատեգորիա:Բրիտանական ֆիլմեր Կատեգորիա:Բրիտանական դրամա ֆիլմեր Կատեգորիա:Անգլերեն ֆիլմեր Կատեգորիա:2010-ականների դրամա ֆիլմեր Կատեգորիա:2010-ականների կենսագրական դրամա ֆիլմեր Կատեգորիա:2014 դրամա ֆիլմեր Կատեգորիա:Անգլերեն ֆրանսիական ֆիլմեր Կատեգորիա:Բրիտանական կենսագրական ֆիլմեր
Իսկ դու խանդո՞ւմ ես
«Իսկ դու խանդո՞ւմ ես» (Aha oe feii?), ֆրանսիացի պոստիմպրեսիոնիստ նկարիչ, քանդակագործ, կավագործ, արվեստի մեջ նոր նկարչական տեսակների՝  սինթետիզմի, պրիմիտիվիզմի հիմնադիր Պոլ Գոգենի նկարը։ Կտավը հեղինակը վրձնել է 1892 թվականին։ Յուղաներկով կտավի չափերն են 66×89 սմ։ Այսօր «Իսկ դու խանդո՞ւմ ես» ստեղծագործությունը պահպանվում և ցուցադրվում է Պուշկինի անվան Կերպարվեստի թանգարանում (Մոսկվա, Ռուսաստանի Դաշնություն)։
Պատմություն
«Իսկ դու խանդո՞ւմ ես» ստեղծագործությունը Պոլ Գոգենը վրձնել է պոլինեզական ժամանակահատվածում։ Նկարի տաիտերեն անվանումը թարգմանաբար նշանակում է «Ինչո՞ւ ես դու բարկանում» ։
«Noa Noa» գրքում, որի հեղինակը Պոլ Գոգենն է, հեղինակը նկարի մասին արտահայտվել է այսպես.
Գագաուզներ
Գագաուզներ, թյուրքական խմբի ոչ ծագմամբ էթնիկ խումբ։ Ի տարբերություն թյուրքական ծագում ունեցող մնացած ազգերի, գագաուզները քրիստոնյաներ են։ Հիմնականում բնակվում են Բեսարաբիայում, որը տեղակայված է Մոլդովայի հարավային մասում և Ուկրաինայի Օդեսայի մարզում։ Ոչ մեծ քանակությամբ գագաուզներ ապրում են Ռուսաստանում, Բուլղարիայում, Հունաստանում, Ռումինիայում, Բրազիլիայում, Թուրքիայում և այլ երկրներում։ Գագաուզների ընդհանուր թվաքանակը մոտ 260․000 է։ Գագաուզները հիմնականում ուղղափառ քրիստոնյաներ են։ Մոլդովայի կազմում գոյություն ունի ինքնավար տարածքային միավորում՝ Գագաուզիան։
Էթնոգենեզ
Ժամանակակից էթնոգենետիկական հետազոտությունները ցույց են տալիս, որ գագաուզները էթնոգենեզի տեսանկյունից ավելի մոտ են հյուսիսբալկանյան ժողովուրդներին, քան թե Անատոլիայի թյուրքերին ։ Գագաուզների գենետիկ տարբերությունները մնացած թյուրքական ազգերից առավել ակնհայտ են։
Բալկանյան ժողովուրդների հետ համընդհանրությունը ընկած է բուլղարների և գագաուզների ուղղափառ մշակույթի հիմքում։ Գագաուզների լեզվի թյուրքականացումը տեղի է ունեցել, հավանաբար, շատ ավելի ուշ ։
Արտաքին հղումներ
Կատեգորիա:Թյուրքական ազգեր Կատեգորիա:Մոլդովայի ազգեր Կատեգորիա:Ուկրաինայի ազգեր Կատեգորիա:Թյուրք քրիստոնյաներ
Իսկ դու խանդո՞ւմ ես
Նկարագիր
«Իսկ դու խանդո՞ւմ ես» ստեղծագործությունում հեղինակը վրձնել է երկու տաիտուհիների, որոնք լողացել են ջրում ու զանազան դիրքերով ավազներին արևային լոգանք են ստանում։ Նրանցից մեկը նստած է, մյուսը՝ պառկած։ Ծովափի ավազը հարթ է, որը պատկերված է նարնջագույնի տարբեր գուներանգներով։ Նստած աղջկա գլխին կա ծաղիկներից հյուսված դրասանգ։ Երկուսն էլ հոլանի են պատկերված։
Ծանոթագրություններ
Կատեգորիա:1892 նկարներ Կատեգորիա:Պոլ Գոգենի նկարներ Կատեգորիա:Մոսկվայի Պուշկինի անվան կերպարվեստի թանգարանի նկարներ Կատեգորիա:Ֆրանսիայի արվեստ Կատեգորիա:Մերկ կանանց պատկերով նկարներ Կատեգորիա:Կանայք կտավներում
Կեզի շրջան
Կեզի շրջան (Кезский район), մունիցիպալ շրջան Ռուսաստանի Դաշնության Ուդմուրթական հանրապետությունում։
Ստեղծվել է 1929 թվականին։ Վարչական կենտրոնը՝ Կեզ ։
Աշխարհագրություն
Շրջանի տարածքի մակերեսը կազմում է 2321 կմ²։
Բնակչություն
2010 թվականի մարդահամարի արդյունքներով շրջանում բնակվում էր 25238 մարդ։ Բնակչության խտությունը կազմում էր 10,87 մարդ/կմ²։
Արտաքին հղումներ
Կատեգորիա:Ուդմուրթական հանրապետություն Կատեգորիա:Ռուսաստանի շրջաններ ըստ դաշնային սուբյեկտների
Հայաստանում ֆրանսիական միջազգային դպրոց
Անատոլ Ֆրանսի անվան ֆրանսիական դպրոց (École Française Anatole France, EFAF; ancien: École Française Internationale en Arménie, EFIA, ՀՖՄԴ), Երևանում, հիմնադրված 2000 թվականին։
Պատմություն
Դպրոցը համագործակցում է Ֆրանսիայի կրթության նախարարության և Հայաստանում ֆրանսիական դեսպանատան հետ։ Դպրոցը գործում է ֆրանսիական ազգային կրթության լիցենզավորմամբ ։
Դպրոցի տնօրենն է Ադել Շեկիրը ։ Դպրոցը ղեկավարում է ֆրանսիական դպրոց հիմնադրամի վարչական խորհուրդը։ Վարչական խորհուրդը ժողով է կազմակերպում տարեկան 3 անգամ և ստուգում է դպրոցի հաշիվները, որոշումներ է կայացնում դպրոցի բյուջեի, ուսման վարձերի հնարավոր թանկացման, այլ կարևոր հարցերի և դպրոցի աշխատակազմի վերաբերյալ։
Կառուցվածք
Դպրոցը ունի հետևյալ բաժինները՝
Լեզուներ
Դպրոցում դասավանդվում են հետևյալ լեզուները՝
Արտաքին հղումներ
Կատեգորիա:Երևանի դպրոցներ Կատեգորիա:2000 հիմնադրումներ Հայաստանում
Բարբարա Էնն Սքոթ
Բարբարա Էնն Սքոթ (Barbara Ann Scott, ), կանադացի գեղասահորդուհի, որ հանդես է եկել կանանց մենասահքի կարգում։ 1948 թվականին Սանկտ Մորիցում դարձել է Օլիմպիական խաղերի չեմպիոն։
Կենսագրություն
Բարբարա Էնն Սքոթը չմշկասահքով զբաղվել սկսել է դեռևս մանկության տարիներին։ Տասնմեկ տարեկանում առաջին անգամ հաղթել է Կանադայի մանկական առաջնությունում։ Երկու տարի անց՝ 1942 թվականին, տասներեք տարեկան հասակում նա դարձել է առաջին կինը, որը մրցութային ծրագրում ներառել է կրկնակի լուտցը։
1945-1948 թվականներին հաղթել է Հյուսիսային Ամերիկայի գեղասահքի բոլոր առաջնություններում։ 1947 թվականին դարձել է առաջին հյուսիսամերիկուհին, որը հաղթել է Եվրոպայի առաջնությունում և աշխարհի առաջնությունում։ Կանադայում նա դարձել է ազգային հերոսուհի։ Հայրենի քաղաքը՝ Օտտավան, նրան նոր մեքենա է նվիրել, սակայն նա հրաժարվել է նվերից՝ սիրողական կարգավիճակը պահպանելու համար։
1945, 1947 և 1948 թվականներին Բարբարա Էնն Սքոթը՝ որպես Կանադայի լավագույն մարզիկ, պարգևատրվել է «Lou Marsh Trophy» մրցանակով։ Նրա անունը 1948 թվականին ընդգրկվել է Կանադայի օլիմպիական փառքի սրահում, 1955 թվականին՝ Կանադայի սպորտային փառքի սրահում, 1966 թվականին՝ Օտտավայի սպորտային փառքի սրահում, 1991 թվականին՝ Կանադայի գեղասահքի փառքի սրահում, իսկ 1998 թվականին՝ Կանադայի փառքի ծառուղում ։
1948 թվականի Օլիմպիական խաղերից անմիջապես հետո Սքոթը համալրել է պրոֆեսիոնալների կազմը։ «Հոլիվուդյան սառցե ռևյու»-ի հետ Չիկագոյում հանդես գալիս նա հանդիպել է հրապարակախոս Թոմ Քինգին, ում հետ ամուսնացել է 1955 թվականին։
Նկարահանվել է հեռուստատեսային մի քանի ֆիլմերում և սերիալներում՝ հիմնականում կամեո դերերում, վերջին անգամ՝ 1997 թվականին «Life and Times» (Կյանք և ժամանակ) փաստագրական կենսագրական սերիալի՝ իր կենսագրությանը նվիրված սերիայում, որը կոչվում էր «Queen of the Blades: The Life and Times of Barbara Ann Scott» (Ածելիների թագուհին։ Բարբարա Էնն Սքոթի կյանքն ու ժամանակը) :
1998 թվականին Բարբարա Էնն Սքոթը դարձել է Կալգարիի Օլիմպիական խաղերից առաջ օլիմպիական կրակը տանող ջահակիրներից մեկը։
1991 թվականին Սքոթին շնորհվել է Կանադայի շքանշանի սպայի (Կանադայի բարձրագույն քաղաքացիական պարգև) կոչում։
2009 թվականի դեկտեմբերին Վանկուվերի 2010 թվականի Ձմեռային օլիմպիական խաղերի նախաշեմին նա տարել է օլիմպիական ջահը Կանադայի Պառլամենտի բլրի վրա ։
2010 թվականի փետրավրի 12-ին Բարբարա Էնն Սքոթը Վանկուվերի Օլիմպիական խաղերի բացման արարողության ժամանակ եղել է օլիմպիական դրոշի ութ կրողներից մեկը ։
1996 թվականին նա ամուսնու հետ տեղափոխվել է Ամելիա-Այլենդ կղզի (Ֆլորիդա, ԱՄՆ), որտեղ մահացել է 2012 թվականի 84 տարեկան հասակում ։
Ծանոթագրություններ
Կատեգորիա:Կանադացի գեղասահորդներ Կատեգորիա:Կանադացի օլիմպիական չեմպիոններ
Ալյոնա Պետրովսկայա
Ալյոնա Պետրովսկայա (Алёна Петровская, իրական անունը՝ Ելենա Յուրևնա Պետրովսկայա, (Елена Юрьевна Петровская), ), ռուս ժողովրդական և էստրադային երգչուհի։ 2007-2013 թվականներին եղել է Ելենա Վաենգայի կոլեկտիվի բեք վոկալիստը։ «Գլխավոր բեմ» հեռուստատեսային մրցույթի եզրափակիչ փուլի մասնակից։
Կենսագրություն
2007 թվականին Ելենա Վաենգան որպես բեք վոկալիստ իր կոլեկտիվում ընդունել է Ալյոնային։ 2007-2013 թվականներին Ալյոնան Ելենա Վաենգայի հետ շրջել է Ռուսաստանում և արտասահմանում։ Ելենա Վաենգան մի անգամ խոստովանել է, որ սովորել է ժողովրդական երգեր կատարել հենց Պետրովսկայայի մոտ։ Ելենա Վաենգայի համերգներին Ալյոնան բազմիցս սոլո կատարել է ժողովրդական երգեր, հանդես է եկել նաև այլ համերգներում։ 2013 թվականի դեկտեմբերին Ալյոնան լքել է Ելենա Վաենգայի կոլեկտիվը և սկսել իր անհատական կարիերան։
Ապրում և աշխատում է Սանկտ Պետերբուրգում։ Ալյոնա Պետրովսկայան ռուսական «Սկոմորոխի» կամերային ժողովրդական նվագախմբի և Գրադ քառյակի մենակատարն է։ 2009 թվականից Լենինգրադի ռազմական շրջանի երգի և պարի անսամբլի մենակատար է։
Ստեղծագործություն
Ալյոնան կատարում է ժողովրդական, ավանդական, ժամանակակից, բանահյուսական, քնարական երգեր, ինչպիսիք են՝ «Հոսում է Վոլգա գետը», քաղաքային ռոմանս, ինչպես նաև խորհրդային կոմպոզիտորների և ժամանակակից հեղինակների երգեր։ Ալյոնայի համերգների երաժշտական նվագակացության համար օգտագործվում են ինչպես ավանդական ժողովրդական և նվագախմբային երաժշտական գործիքներ (բալալայկա, բայան, ջութակներ, կոնտրաբաս և այլն), այնպես էլ ժամանակակից գործիքներ (կիթառ, ստեղնաշարային գործիքներ, հարվածային գործիքներ, բաս)։
2009 թվականին Սանկտ Պետերբուրգի Ա. Ռայկինի անվան էստրադայի թատրոնում տեղի է ունեցել Ալյոնա Պետրովսկայայի առաջին մենահամերգը, սյս տարվանից սկսած Ալյոնան ամեն տարի մենահամերգներ է անցկացրել Սանկտ Պետերբուրգում, բազմիցս մասնակցել է երգի միջազգային փառատոների, ինչպիսիք են «Սլավյանսկի բազարը» (2013, 2014, 2015, 2016)։ «Ռոմանսի գարուն», «Ռոմանսի տոն», «Հաղթանակի տոն», «Երգի տոն»։ Այդ միջազգային փառատոնի «Հանդիսատեսի համակրանք» մրցանակի դափնեկիր է (ըստ հանդիսատեսի հարցման արդյունքների)։ Ալյոնայի կատարմամբ երգերը հնչել են ինչպես հեռուստատեսությամբ, այդ համերգների հեռարձակումներում, երկրի առաջատար ռադիոկայաններում, մեծ թվով թեմատիկ CD և DVD հավաքածուների մեջ։ Հենց Ալյոնա Պետրովսկայան է 2012 թվականին «Սլավյանսկի բազար» փառատոնում դարձել Յուրի Բալաջարովի «Мама говорила» երգի առաջին կատարողը։
2013 թվականին Ալյոնան հաղթել է Կոմսոմոլսկայա Պրավդա ռադիոյի Ալյոնա Ապինայի երաժշտական մրցույթի 17-րդ փուլում՝ «Սերյոժկա» երգով (Ս. Կովալևայի բանաստեղծությամբ, Ս. Բելոգոլովի երաժշտությամբ)։ «Սերյոժկա» և «Փոթորկում է բուքը» երգերը մասնակցել են «Նախագծի հաղթողների ամանորյա հիթ-շքերթ 2013» -ին Կոմսոմոլսկայա պրավդա ռադիոյով և հեռարձակվել է այդ ռադիոյով։
Ալյոնային դուր է գալիս գտնել մոռացված հին սլավոնական ժողովրդական երգեր և ներկայացնել դրանք հանրությանը։ 2013 թվականի դեկտեմբերին «Երեկոյան Ուրգան» ծրագրում Ելենա Վանգեայի հետ դուետով երգել է «Կալուգայի հարսանեկան»։ 2014 թվականի փետրվարին Սանկտ Պետերբուրգում Ա. Ռայկինի անվան էստրադային թատրոնում տեղի է ունեցել երգչուհու առաջին սոլո ալբոմի շնորհանդեսը։ 2015 թվականի մայիսին մասնակցել է Սանկտ Պետերբուրգի Դվորցովա հրապարակում կազմակերպված տոնական համերգին, որը նվիրված է եղել «Հաղթանակի 70-ամյակին»։ 2015 թվականին Ելենա Վաենգայի հետ զուգերգ է ձայնագրել ժողովրդական «А кто двару» երգը, որը ներառվել է «New» ալբոմում։ 2015 թվականի վերջին ալբոմը հայտնվել է ռուսական հիթ-շքերթների թոփ-10-ում։
2015 թվականին մասնակցել է «Գլխավոր բեմ» հեռուստատեսային մրցույթին (երկրորդ եթերաշրջան), դուրս եկել եզրափակիչ, սուպերեզրափակիչ, մասնակցել է Կրեմլի պետական պալատում (2015 թվականի դեկտեմբերի 21ճին) կայացած եզրափակիչ գալա համերգին։
Ստեղծագործության գնահատում
Երաժշտական փորձագետ և քննադատ Ալեքսեյ Մաժաևը կարծում է, որ Ալյոնան մասնագիտորեն տիրապետում է ավանդական «ժողովրդական» երգեցողության ձևին և միաժանակ փորձեր է կատարում ժողովրդական երգի ոճաբանության ընդլայնման հետ՝ համարելով, որ այն պետք է երգել ոչ այնպես, ինչպես 16-րդ դարում, բայց դրանք անցկացնում է շատ խնամքով՝ թույլ չտալով կտրուկ, ավանգարդային կամ այլընտրանքային քննարկումներ։
Դիոնիսիոս (Հռոմի պապ)
Կենսագրություն
Հավանաբար ծնվել է Մեծ Հունաստանում։ Դիոնիսիոսն ընտրվել է Հռոմի պապ 259 թվականին՝ 258 թվականին Սիքստոս II-ի նահատակվելուց հետո։ Քրիստոնյաների դեմ հալածանքների պատճառով առաջացած դժվարությունների պատճառով Հռոմի նոր պապ Սուրբ Աթոռը մնում է ազատ մոտավորապես մեկ տարի ։ Երբ հալածանքները դադարել են, Դիոնիսիոսը հռչակվել է Հռոմի եպիսկոպոս։ 260 թվականին կայսր Վալերիանոս I-ը՝ հալածանքների նախաձեռնողը, գերի է վերցվել և սպանվել Պարսկաստանի թագավորի կեղմից։ Նոր կայսր Գալիենոս հրապարակել է կրոնի հանդուրժողականության, եկեղեցիների և գերեզմանների վերականգնման մասին հրամանագիր, ինչի արդյունքում շուրջ 40 տարի ձգվել է «Փոքր խաղաղությունը եկեղեցում» ։
Նոր Հռոմի պապի առջև ծառացել է հռոմեական եկեղեցու վերակազմակերպման խնդիրը, որն առաջնային խնդիր էր դարձել։ Ալեքսանդրիայում կատարվող հավատացյալների բողոքի գործողությունների պատճառով նա եպիսկոպոս Դիոնիսիոսից պահանջել է բացատրություն տալ Աստծո և Լոգոսի միջև փողհարաբերությունների վերաբերյալ ուսմունքի առթիվ, որոնք ի վերջո տրամադրվել են ։
Դիոնիսիոսը նյութական օգնություն է ցույց տվել Կապադովկիայի եկեղեցիներին, որ տուժել էին գոթերի հարձակումների և թալանի պատճառով, և ուղարկել մեծ գումարներ։ Նա նաև բացահայտեց սավելիանոսականներին։ Նրա հեղանակությունը պահպանվել է նաև մահվանից հետո. հիշատակվում է Բարսեղ Կեսարացու գործերում, հատկապես նրան բարձր է գնահատել կարմելիտների միաբանությունը։
Գեղանկարչության մեջ նա ավանդաբար պատկերվում է պապական զգեստավորմամբ և գիրքը ձեռքին ։
Ծանոթագրություններ
Կատեգորիա:Հռոմի պապեր Կատեգորիա:Անձինք այբբենական կարգով
Մայքրոֆթ Հոլմս
Մայքրոֆթ Հոլմս (Mycroft Holmes), Արթուր Կոնան Դոյլի պատմվածքների հերոս, հայտնի հետախույզ Շերլոկ Հոլմսի ավագ եղբայրը ։
Բնութագիր
Ունենալով դեդուկտիվ մտածողության ավելի լայն հնարավորություններ, քան իր կրտսեր եղբայրը, Մայքրոֆթը, այդուհանդերձ, չի աշխատում որպես հետախույզ, այդ իսկ պատճառով նա ֆիզիկապես միտված չէ հասկանալու իր ենթադրությունների ճշմարտացիությունը։
Բարձր պաշտոն է զբաղեցնում Մեծ Բրիտանիայի կառավարությունում։ Դրան զուգընթաց, երբևիցե չի բացահայտվում, թե ինչ պաշտոն է զբաղեցնում նա։ Դեռ սկզբնական շրջանում, երբ Շերլոք Հոլմսը և Դոկտոր Վաթսոնը դեռ այդքան մտերիմ չէին, խոսակցություններից մեկի ժամանակ Շերլոքը նշում է, որ իր եղբայրը «նախարարություններից մեկում ստուգում է ֆինանսական հաշվետվությունները»։ Շերլոքը, պատմվածքներից մեկում, Վաթսոնի հետ զրույցի ժամանակ, այսպես է նկարագրում իր եղբորը.
Հոլմսը նաև նշում է, որ Մայքրոֆթի մասնագիտացմումը համարվում է «ամեն ինչ իմանալը»։ Ինչպես Շերլոքը, Մայքրոֆթը նույնպես լավ տիրապետում է «դեդուկտիվ մեթոդիկն»։ Ընդորում, նա ավելի լավ է տիրապետում մեթոդին, քան կրտսեր եղբայրը, սակայն չի օգտագործում որպես աշխատանքային գործիք։ Ահա, թե ինչ է ասում Շերլոքը այս փաստի վերաբերյալ. «Եթե հետախույզի արվեստը սկսվեր և ավարտվեր բազկաթոռի վրա նստած մտածելով, ապա իմ եղբայր Մայքրոֆթը կլիներ հանցագործությունների բացահայտման աշխարհի մեծագույն մասնագետը։ Սակայն նա չունի պատվասիրություն և էներգիա»։ Մայքրոֆթը համարվում է նաև Ուայթհոլի «Դիոգենես» ակումբի անդամ, որը միավորում է Լոնդոնի ամենաքիչ շփվող մարդկանց։ Մայքրոֆթը Շերլոքի հետ հազվադեպ է շփվում։ «Բրյուս Պարտինգտոնի գծագրերը» պատմվածքի մեջ, Շերլոքը նշում է, որ Մայքրոֆթը միայն մեկ անգամ է եկել Բեյքեր սթրիթ, այն դեպքում, երբ Շերլոքը արդեն 10 տարի ապրում էր այդ հասցեով։ Մայքրոֆթը Շերլոքին անվանում է «տղաս», իսկ հետախույզը ավագ եղբորը անվանում է «սիրելի Մայքրոֆթ»։
Արտաքին տեսք
«Բրյուս Պարտինգտոնի գծագրեր» պատմվածքում, որի իրադարձությունները տեղի են ունենում 1895 թվականի նոյեմբերին, Մայքրոֆթ Հոլմսը նկարագրվում է այսպես. Հաղթանդամ, նույնիսկ ծանր, նա թվում էր ֆիզիկական մեծ պոտենցիալ ուժի մարմնավորում, սակայն այդ հաղթանդամ մարմնի վրա վեր էր խոյացած գլուխ, որն ուներ մտածողի լայն ճակատ, թափանցող, պողպատի գույն ունեցող հիասքանչ աչքեր, խիստ գծված հիանալի շուրթեր և այնքան բարակ դիմախաղ, որ դուք արագ մոռանում էիք հաղթանդամ մարմնի մասին և մտածում էիք նրա ունեցած ուժեղ ինտելեկտի մասին։
Ծանոթագրություններ
Կատեգորիա:Շերլոկ Հոլմս Կատեգորիա:Քրեական ֆիլմերի հերոսներ Կատեգորիա:Հորինված հանճարներ
Բալենու այգին (ֆիլմ, 1981)
«Բալենու այգին» (The Cherry Orchard), 1981 թվականին Ռիչարդ Այրի կողմից նկարահանված դրամատիկական հեռուստաֆիլմ։ Սյուժեն հիմնված է Անտոն Պավլովիչ Չեխովի համանուն պիեսի վրա։ Ֆիլմի առաջին ցուցադրությունը կայացել է 1981 թվականի հոկտեմբերի 13-ին անգլիական «Բի-բի-սի» ալիքով ։
Գայա Պաշ
Ծանոթագրություններ
Կատեգորիա:Գիրեսունի մարզի լեռներ
Բալենու այգին (ֆիլմ, 1981)
Սյուժե
Մադամ Ռանևսկայան ալեհեր արիստոկրատ կին է, որը դստեր հետ Ֆրանսիայից վերադարձել է իր հայրենիք։ Նրա «Բալենու այգի» կալվածքը պարտքերի պատճառով դրված է վաճառքի։ Չնայած ֆինանսական պրոբլեմներին Ռանևսկայան շարունակում է ապրել նախկինի նման խաբելով իրեն և դատարկ հույսեր փայփայելով։ Որպես գնորդ հանդես է գալիս Լոպախինը, որը ցանկանում է կտրել այգին և հողը վաձով տալ։
Կարծիքներ
Ֆիլմն արժանացել է կինոքննադատների տարբեր ակնարկների      ։ Թատերական քննադատ Մեթ Վոլֆը դրական է գնահատել Ջուդի Դենչի գլխավոր դերի կատարումը ֆիլմում ։
Ծանոթագրություններ
Կատեգորիա:1981 ֆիլմեր Կատեգորիա:Բրիտանական դրամա ֆիլմեր Կատեգորիա:Անտոն Չեխովի ստեղծագործությունների էկրանավորումներ Կատեգորիա:1980-ականների դրամա ֆիլմեր Կատեգորիա:Անգլերեն ֆիլմեր
Մաշո (Արդենների գավառ)
Մաշո (Machault), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 497 մարդ, բնակչության խտությունը` 29.98 մարդ/կմ²։ Բնակավայրը զբաղեցնում է 16.58 կմ² տարածք։
Աշխարհագրություն
Գտնվում է Փարիզ քաղաքից 170 կմ արևելք, Շալոն ան Շամպայն քաղաքից 50 կմ հյուսիս, Շառլվիլ Մեզիեր քաղաքից 50 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ